LIETUVOS RESPUBLIKOS SOCIALINĖS APSAUGOS IR DARBO MINISTRO

ĮSAKYMAS

**DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2005 m. BIRŽELIO 27 d. ĮSAKYMO Nr. A1-183 „DĖL KAI KURIŲ SOCIALINEI PARAMAI GAUTI REIKALINGŲ FORMŲ PATVIRTINIMO“ PAKEITIMO**

2010 m. sausio 13 d. Nr. A1-7

Vilnius

Pakeičiu Prašymo išmokai gauti SP-3 (A1) formą, patvirtintą Lietuvos Respublikos socialinės apsaugos ir darbo ministro 2005 m. birželio 17 d. įsakymu Nr. A1-183 „Dėl kai kurių socialinei paramai gauti reikalingų formų patvirtinimo“ (Žin., 2005, Nr. [81-2986](https://www.e-tar.lt/portal/lt/legalAct/TAR.BC20ABB451B4); 2009, Nr. [23-933](https://www.e-tar.lt/portal/lt/legalAct/TAR.4AE78AD1B93C), Nr. [159-7268](https://www.e-tar.lt/portal/lt/legalAct/TAR.983326B6B407)), ir pastraipą, einančią prieš 1 punktą, išdėstau taip:

„Prašau skirti **išmoką vaikui** nuo 20\_\_\_ m. \_\_\_\_\_\_\_\_\_\_\_\_\_\_ d.

Tvirtinu *(pildo asmenys, besikreipiantys dėl išmokos vaikui iki 2 metų amžiaus)*, kad:

□[] vaiko motina ar tėvas arba globėjas (reikalingą pabraukti) negauna socialinio draudimo motinystės (tėvystės) pašalpos;

*arba*

□[] vaiko motina ar tėvas arba globėjas (reikalingą pabraukti) gauna socialinio draudimo motinystės (tėvystės) pašalpą, mažesnę negu 1,5 valstybės remiamų pajamų dydžio (šiuo metu 525 Lt).

Tvirtinu *(pildo asmenys, besikreipiantys dėl išmokos vaikui vyresniam negu 2 metų)*, kad šeimos ar bendrai gyvenančių asmenų vidutinės pajamos vienam asmeniui per mėnesį yra mažesnės negu 1,5 valstybės remiamų pajamų dydžio (šiuo metu 525 Lt):

□[] praėjusiais kalendoriniais metais

*arba*

□[] per praėjusį 12 kalendorinių mėnesių iki kreipimosi dėl šios išmokos ar teisės į išmoką atsiradimo dienos laikotarpį.“

Socialinės apsaugos ir darbo ministras Donatas Jankauskas